પાંડવોને પક્ષે ધર્મ અને કૃષ્ણ બંને છે. ધર્મ એટલે ધર્મરાજ યુધિષ્ઠિર પણ ખરા અને કૃષ્ણ જે અર્થમાં શાશ્વત ધર્મગોપ્તા કહેવાતા, એ અર્થમાંનો ધર્મ પણ. કુરુક્ષેત્રના અત્યંત સંહારક યુદ્ધના આરંભમાં વ્યાસે પ્રથમ નાટ્યાત્મક ઘટના મૂકી ગીતા રૂપે. એ પછીની નાટ્યાત્મક ઘટના આવે છે, યુધિષ્ઠિર કવચ ઉતારી નિ:શસ્ત્ર બની શત્રુસેના તરફ ગતિ કરે છે ત્યારે. ક્ષણેક તો સૌને લાગે છે કે ધર્મરાજ યુધિષ્ઠિર ડરી ગયા કે શું? તેઓ હવે અર્જુનની માફક ફરી વિષાદયોગ અનુભવી રહ્યા છે કે કેમ એવો સવાલ પણ થાય. બધાને જાતજાતના તર્કવિતર્ક થાય છે. ત્રિકાળજ્ઞાની સહદેવ પાસે મહાભારતકારે બહુ ઓછા તર્કવિતર્ક કરાવ્યા છે, પણ આ તબક્કે તો એ પણ પૂછી ઊઠે છે :